《限韵送姚使君守琼管二首 其一》
明代·黄衷

十月南天尚未寒，木兰潮满渐移滩。遐心注水将鞭赠，逸气横移借剑看。

夜閤承颜惊客久，炎州改命答才难。我家近在黄湾口，只验鲸波记底安。

作者简介：明广东南海人，字子和。弘治九年进士。授南京户部主事，监移北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。